Soñj  Gwendal ar Floch pe Marsel ar Floch da driwech vloaz oa mont dober sinema, met penaos ober ? Setu eñ aet da Bariz, dav eo labourat da chounit e damm boued da gentañ.  Labourat en uzinoù  Pad chwech vloaz meus labouret gwech barzh Ti Citroën, gwech barzh ti Renault. BA R CHOVEL labouren : aze oa stert ha dañjerus. Ur «marteau-pilon» 900 tonenn a gouee hag a frailhe evit ober «soupapes» evit an Dauphine pe evit moteurioù bras. Labourat a raen pad an noz ban uzin ha war an deiz e  yaen da studial an teatr. Ha deus an hañv e gemeren ma gont ha pad daou pe dri miz e- giz galouper, sprinter war velo er Vel dHiv gant tud brudet.  Hag ar sinema  Kavet moa ur chamarad da gas achanon barzh ur studio barzh Billancourt. Da gentañ toud oa bet kinniget ur roll bihan din barzh ur film gant Luis Buñuel «Le Journal dune femme de chambre» gant Jeanne Moreau. Graet meus kalz traoù goude-se. War-lerch meus gwelet Jules Dassin, Jo Dassin e vab hag e choar oa giz «assistant» ha me  choarie ur gward turk, me ziwalle an teñzor… Teatr meus graet, opera gant Maurice Béjart, Lucrèce Borgia, les Contes dHoffmann, ha barzh le Cheval dOrgueil gant Chabrol meus choariet ivez, met neus ket plijet din. Ur bed kalet eo, N EM GARET ALIES met alies trahiset dre dreñv. Ha mizer o chounid ma damm boued. Daouzek vloaz zo oan bet ba Luxembourg evit ober ur film gant ur chonter eus ar Mali Amado Kuiate.  Krog da gontañ e Pariz !  Sinema, teatr ha kontañ, toud an traoù-se zo deut  asambles. Un devezh oa bet Gwendal barzh Enghien : bet oa UR PENNAD-KAOZ goude ar film «Le Cheval dOrgueil». Leun oa ar sal. Pedet oa bet gant J.-F. Quemeneur, beleg ar Mission Bretonne e Pariz. Kaozeet noa e brezhoneg deus ar film hag e tisplege ar pezh ne blije ket dezhañ. Goude AN ABADENN e oa aet Gwendal da zebriñ koan gant re ar Mission bretonne : «dav eo deoch dont da gontañ» oa laret dehañ met ne houlle ket. Un devezh noa gwelet skritelloù «Contes et légendes de Gwendal le 27 novembre», graet  oa bet hep goull zigantañ. Ha mod-se eo bet komañset an traoù. Goude-se neus graet Gwendal abadennoù barzh Radio-Bro e Pariz, kentelioù brezhonek ha konchennoù gant Maurice Poulmach. Abaoe meo distro dar vro e kont e galleg dreist-holl hag e brezhoneg e stajoù Stummdi, e-pad ar chentelioù-noz hag er skolioù. Ijinet neus kalz istorioù hag ul levr all a zo bet graet a-raok hemañ diwezhañ. Hemañ eo e anv «Gwendal conte et raconte», ul levr 210 pajenn, div gontadenn warn-ugent ennañ bet skrivet toud gant  Gwendal hag eñ bremañ triwech vloaz ha tri-ugent ! Kavet vez al levr da brenañ e Maison de la Presse hag e ti Leclerc e Gourin pe tu zo deoch pellgomz da Wendal 02.97.23.68.63.